Bonito: Die prag van Brasilië | SARIE
Nadat sy in 2013 gegradueer het as wiskunde onderwyseres, was Renette van der Walt nie gereed om 'n 8-5 werk aan te pak nie en het toe besluit om eerder die wye wêreld van Brasilië aan te durf. Sy woon in São Paulo, Brasilië en werk as 'n au pair vir 'n gesin met twee dogtertjies.
Renette het onlangs na Bonito in Brasilië gereis en sy skryf oor hierdie besoek vir ons.
Om Bonito te bereik, moet jy na Campo Grande vlieg waar die naaste kommersiële lughawe is en dan 260 km na Bonito ry. Ek en my vriendin, Rafaella, het 'n kar gehuur en hierdie lang reis self aangepak. Die pad is omring deur plase, berge, groenvelde, strome en oop vlaktes – die teenoorgestelde van São Paulo, wat 'n digbeboude stad is.
Aangekom in Bonito het ons dadelik by 'n agentskap aangeklop om aktiwiteite te bespreek. Hierdie was my eerste toer in Brasilië waar ek nie vooraf besprekings gemaak het nie – my eerste stap tot Suid-Amerikaner!